pythainlp/thai-wiki-dataset-v4 huggingface dataset:
การว่าราชการในวัด

การว่าราชการในวัด  เป็นการปกครองแผ่นดินญี่ปุ่นรูปแบบหนึ่งในยุคเฮอัง ซึ่งจักรพรรดิญี่ปุ่นสละราชบัลลังก์แล้วแต่ยังคงพระราชอำนาจและอิทธิพลไว้อยู่ จักรพรรดิที่สละราชย์เหล่านี้มักเสด็จไปประทับในวัด แต่ยังคงควบคุมราชการต่อไปเพื่อคานอำนาจกับผู้สำเร็จราชการแทนจักรพรรดิพระองค์ใหม่และเหล่าแม่ทัพนายกอง ส่วนจักรพรรดิพระองค์ใหม่ก็ทำหน้าที่แต่ในทางประเพณีหรือทางการ
การว่าราชการในวัดมีจักรพรรดิชิรากาวะเป็นผู้ริเริ่มเมื่อ ค.ศ. 1086
ประวัติ.
จักรพรรดิญี่ปุ่นที่สละราชสมบัตินั้นเรียก ไดโจเท็นโน (มหาจักรพรรดิ) ไดโจเท็นโนที่ออกผนวชเรียก ไดโจโฮโอ (มหาธรรมราชา)
ประมวลกฎหมายริสึเรียวให้ไดโจเท็นโนยังคงใช้พระราชอำนาจบางประการได้ต่อไปอย่างเช่นกษัตริย์ การใช้อำนาจเช่นนี้ปรากฏครั้งแรก ๆ ในคราวจักรพรรดินีจิโตเมื่อคริสต์ศตวรรษที่ 7 จักรพรรดิโชมุเมื่อคริสต์ศตวรรษที่ 8 และจักรพรรดิอูดะเมื่อคริสต์ศตวรรษที่ 9
ครั้นสิ้นคริสต์ศตวรรษที่ 10 ตระกูลฮกเกะจากเครือฟูจิวาระครองราชสำนักในฐานะผู้สำเร็จราชการแทนพระองค์ เอาพระเจ้าแผ่นดินเป็นหุ่นเชิด พอ ค.ศ. 1068 จักรพรรดิโก-ซันโจขึ้นเสวยราชย์ นับเป็นกษัตริย์พระองค์แรกในรอบ 200 ปีที่ไม่เกี่ยวข้องกับตระกูลฮกเกะเลยไม่ว่าทางสายเลือดหรือสมรส พระองค์พยายามลดทอนอำนาจของตระกูลนี้ลง โดยอาศัยโอกาสที่ตระกูลฮกเกะขัดแย้งกับเหล่าพระญาติพระวงศ๋ต่าง ๆ เช่น ฟูจิวาระ โนะ โยริมิจิ และฟูจิวาระ โนะ โนริมิจิ พระองค์ได้ตราราชบัญญัติหลายประการที่ลดการสำเร็จราชการแทนพระองค์ลง ครั้น ค.ศ. 1072 พระองค์ประชวร จึงสละราชย์ให้จักรพรรดิชิรากาวะ แล้วเสด็จสวรรคตในปีถัดมา
ครั้น ค.ศ. 1086 จักรพรรดิชิรากาวะสละราชบัลลังก์ให้แก่จักรพรรดิโฮริกาวะ ผู้เป็นพระโอรสซึ่งเวลานั้นมีพระชนม์เพียง 4 พรรษา เพื่อปกป้องพระโอรสองค์น้อยจากบรรดาผู้พยายามช่วงชิงราชสมบัติ จักรพรรดิชิรากาวะจึงใช้พระบารมีจัดตั้งระบบว่าราชการในวัดขึ้น
เมื่อสิ้นยุคเฮอังนั้น ปรากฏว่า ระบบว่าราชการในวัดทำให้เกิดราชสำนักต่างหากจากราชสำนักในวัง ราชสำนักต่างหากนี้เป็นที่ว่าการของจักรพรรดิผู้พ้นจากบัลลังก์แล้ว แต่การตัดสินพระทัยต่าง ๆ ใช้บังคับได้เสมือนของพระมหากษัตริย์บนบัลลังก์ มีเจ้าหน้าที่คอยบังคับการตามพระราชประสงค์ เช่น อินเซ็ง (院宣) และอินโนโชกูดะชิบูมิ (院庁下文) ทั้งยังมีกองทัพส่วนพระองค์ต่างหาก เรียกว่า โฮกูเม็งโนะบูชิ (北面の武士) พฤติการณ์เหล่านี้เปิดช่องให้ตระกูลไทระ ซึ่งเป็นทหารในสังกัดโฮะกูเม็งฯ ได้เถลิงอำนาจทางการเมือง
ปลายยุคเฮอังนั้นมีพระเจ้าแผ่นดินสละราชสมบัติออกผนวชต่อเนื่องกันหลายรัชกาล ถึงขนาดที่บางคราวมีไดโจโฮโอซึ่งยังทรงพระชนม์อยู่หลายพระองค์ในเวลาเดียวกัน
แต่ในที่สุด การว่าราชการในวัดทำให้เกิดความขัดแย้งระหว่างพระเจ้าแผ่นดินในวัดกับพระเจ้าแผ่นดินในวังนำไปสู่กบฏโฮเง็งเมื่อจักรพรรดิโทบะเสด็จสวรรคต ตามมาด้วยสงครามกลางเมือง คือ สงครามเก็มเป และการขึ้นสู่อำนาจของมินาโมโตะ โนะ โยริโตโมะ โชกุนคนแรกแห่งยุคคามากูระ
แอมโฟเทอริซินบี

แอมโฟเทอริซินบี  เป็นยาต้านเชื้อราชนิดหนึ่ง ใช้รักษาการติดเชื้อราแบบรุนแรง และรักษาโรคลิชมาเนีย โรคติดเชื้อราที่รักษาได้ด้วยยานี้เช่น แอสเพอร์จิลโลซิส บลาสโตมัยโคซิส แคนดิดีอาซิส คอกซิดิออยโดมัยโคซิส และคริปโตคอคโคซิส บางครั้งอาจให้พร้อมกับฟลูไซโตซีน โดยทั่วไปแล้วจะบริหารยาด้วยการฉีดเข้าหลอดเลือดดำ
กลไกการออกฤทธิ์ของยาแอมโฟเทอริซิน บี คือ ตัวยาจะเข้าจับกับผนังเซลล์ของเชื้อราในส่วนที่เรียกว่า เออร์โกสเตอรอล (Ergosterol) เป็นผลให้ผนังเซลล์ของเชื้อรารั่วและเปิดออกจนเป็นเหตุให้เชื้อราตายลงในที่สุด
ตารางขนาดยาสำหรับแอมโฟเทอริซินบี ได้รับการออกแบบขึ้นหลังจากการสังเกตอาการพิษจากการใช้ยาในขนาดสูงและประสบการณ์ทางคลินิกอื่นๆ ยังไม่มีข้อมูลเชิงประจักษ์เกี่ยวกับระยะเวลาการรักษาที่เหมาะสม แม้ว่าทารกส่วนใหญ่จะได้รับการรักษาเป็นเวลาเฉลี่ย 40 วัน (ช่วง 14-70 วัน) แอมโฟเทอริซินมักใช้ร่วมกับฟลูไซโทซีน
สารต้านเชื้อรา แอมโฟเทอริซิน โพลีอีนผลิตโดยจุลินทรีย์ Streptomyces nodosus มีจำหน่ายในสหรัฐอเมริกาตั้งแต่ปีค.ศ. 1956
ผลข้างเคียง.
หากใช้ยาแอมโฟเทอริซินบี แบบยาฉีด อาจทำให้หลอดเลือดระคายเคือง และหากตัวยาซึมออกมาสู่ผิวหนัง อาจทำมีอาการ เช่น แสบ บวม แดง เจ็บปวด หรือมีของเหลวซึมออกมาจากผิวหนังบริเวณที่ฉีดยา หากเป็นยาฉีดเข้าช่องไขสันหลัง อาจพบอาการตาพร่า อ่อนเพลีย ปวดขา ปวดหลัง ปวดคอ วิงเวียน ปวดศีรษะ คลื่นไส้ และอาเจียน
จากการศึกษาการกระจายตัวของตัวยานี้ในร่างกายมนุษย์พบว่า ยานี้ถูกดูดซึมไม่ค่อยดีจากระบบทางเดินอาหาร และเมื่อยาเข้าสู่กระแสเลือดจะถูกเปลี่ยนโครงสร้างทางเคมีที่ไต และร่างกายต้องใช้เวลาประมาณ 24 ชั่วโมงในการกำจัดยา 50% ออกจากกระแสเลือด ซึ่งตัวยาที่เหลือต้องใช้เวลาในการกำจัดต่ออีกนานประมาณ 15 วันโดยผ่านไปกับปัสสาวะและอุจจาระ
เลอรอย โรซีเนียร์

เลอรอย โรซีเนียร์ (เกิดเมื่อวันที่ 24 สิงหาคม ค.ศ. 1964 ที่เบลแฮม, ลอนดอน) เป็นอดีตนักฟุตบอลอาชีพชาวอังกฤษ และผู้จัดการทีม มีชื่อเต็มว่า เลอรอย เดอ แกรฟต์ โรซีเนียร์ (Leroy De Graft Rosenior) และเป็นพ่อของเลียม โรซีเนียร์ ซึ่งปัจจุบันเป็นนักฟุตบอลของไบรตันและโฮปอัลเบียน
โดยขณะยังเป็นนักฟุตบอลนั้น โรซีเนียร์เล่นในตำแหน่งกองหน้าให้กับหลายสโมสรที่มีชื่อเสียง ทั้งฟูลัม, ควีนส์พาร์กเรนเจอส์ และเวสต์แฮมยูไนเต็ด ในระดับทีมชาติเคยเป็นผู้เล่นของทีมชาติอังกฤษชุดอายุไม่เกิน 16 ปี และ 21 ปี แต่ต่อมาได้เปลี่ยนไปเล่นให้กับทีมชาติเซียร์ราลีโอน
ในฐานะผู้จัดการทีม โรซีเนียร์เคยเป็นผู้จัดการทีมของทอร์คีย์ยูไนเต็ด เลื่อนชั้นขึ้นมาเล่นได้ในระดับลีกวันในปี ค.ศ. 2004 ก่อนจะย้ายออกไปเบรนต์ฟอร์ด และกลับมาที่ทอร์คีย์ยูไนเต็ดอีกครั้งเมื่อปี ค.ศ. 2007 แต่คราวนี้โรซีเนียร์ได้รับแต่งตั้งให้เป็นผู้จัดการทีมเพียงแค่ 600 วินาที (10 นาที) เท่านั้นเอง ด้วยผู้บริหารสโมสรตัดสินใจขายสโมสรออกไปทันที พร้อมกับที่ผู้บริหารรายใหม่ต้องการที่จะเลือกผู้จัดการทีมด้วยตนเอง จึงประกาศยกเลิกสัญญากับโรซีเนียร์ทันที ทำให้โรซีเนียร์กลายเป็นผู้จัดการทีมที่มีระยะเวลาสั้นที่สุดในประวัติศาสตร์วงการฟุตบอล
เหตุโจมตีในนิส พ.ศ. 2559

-->
ในคืนวันที่ 14 กรกฎาคม พ.ศ. 2559 มุฮัมมัด ละห์วีจญ์ บูฮ์ลาล ชาวตูนิเซียผู้มีถิ่นอาศัยในฝรั่งเศส จงใจขับรถบรรทุกขนาด 19 ตัน ไล่ชนผู้คนที่กำลังฉลองวันบัสตีย์ (วันชาติฝรั่งเศส) ที่พรอมนาดเดซ็องแกล (Promenade des Anglais) ซึ่งเป็นถนนเลียบชายหาดที่มีชื่อเสียงของเมืองนิส จังหวัดอาลป์-มารีตีม ทางภาคตะวันออกเฉียงใต้ของประเทศฝรั่งเศส ทำให้มีผู้เสียชีวิต 84 คน และได้รับบาดเจ็บอีกสามร้อยกว่าคน บูฮ์ลาลถูกตำรวจกระทำวิสามัญฆาตกรรมในที่สุด เหตุการณ์ครั้งนี้ถูกบรรยายว่าเป็นเหตุก่อการร้ายครั้งใหญ่ครั้งที่ 4 ตั้งแต่เดือนมกราคม พ.ศ. 2558 ถัดจากเหตุโจมตีในแคว้นอีล-เดอ-ฟร็องส์ระหว่างวันที่ 7–9 มกราคม พ.ศ. 2558 เหตุโจมตีในกรุงปารีสเมื่อวันที่ 13 พฤศจิกายน พ.ศ. 2558 และเหตุการณ์คนร้ายบุกบ้านตำรวจและฆ่าตำรวจและภรรยาในวันที่ 13 มิถุนายน พ.ศ. 2559 ที่เมืองมาญ็องวีล ต่อมา ในวันที่ 16 กรกฎาคม พ.ศ. 2559 รัฐอิสลามอิรักและลิแวนต์ได้ออกมาอ้างว่าเป็นผู้อยู่เบื้องหลังเหตุโจมตีครั้งนี้
การโจมตี.
<templatestyles src="Template:Quote_box/styles.css" />
เส้นเวลาของเหตุโจมตี
11 กรกฎาคม :
14 กรกฎาคม :
เมื่อเวลาประมาณ 22:10 น. ของวันที่ 14 กรกฎาคม ตามเวลาออมแสงยุโรปกลาง (03:10 น. ของวันที่ 15 กรกฎาคม ตามเวลาในประเทศไทย) หรือ 30 นาทีก่อนเกิดเหตุ มีผู้เห็นคนขับรถบรรทุกสีขาวคันใหญ่ มุ่งหน้าไปทางพรอมนาดเดซ็องแกล โดยขับอย่างสะเปะสะปะ "เขาเร่งความเร็ว แล้วก็เบรก เร่งความเร็วอีกรอบ แล้วก็เบรกอีกรอบ" ตามคำให้การของพยานคนหนึ่ง จากนั้นรถบรรทุกได้เลี้ยวเข้าสู่ถนนสายดังกล่าวและมุ่งหน้าไปทางทิศตะวันตกเฉียงใต้ แต่แล้วก็กลับรถไปทางเดิม
การแสดงพลุไฟกำลังสิ้นสุดลงเมื่อเวลาประมาณ 22:40 น. เมื่อรถบรรทุกพยายามพังรั้วกั้นพาหนะอย่างช้า ๆ บริเวณตรงข้ามโรงพยาบาลเด็กล็องวาล มีคนขี่จักรยานยนต์คนหนึ่งขี่ไล่ตามรถบรรทุกและพยายามเปิดประตูฝั่งคนขับรถ แต่สุดท้ายร่างของเขาก็หล่นไปใต้ล้อรถบรรทุก เมื่อเห็นเหตุการณ์ดังกล่าว เจ้าหน้าที่ตำรวจ 2 นายจีงเปิดฉากยิงใส่รถบรรทุก เมื่อถึงจุดนี้ คนขับก็เร่งความเร็วขึ้น มุ่งไปทางทิศตะวันออกเฉียงเหนือ และบุกตะลุยฝูงชนในลักษณะซิกแซ็กเพื่อกวาดชนคนเดินเท้าให้ได้มากที่สุด เจ้าหน้าที่ตำรวจพยายามยิงสกัด แต่คนขับยิงตอบโต้และยังยิงเข้าใส่ฝูงชนด้วย คนขับขับรถฝ่าฝูงชนไปได้ เมื่อถึงบริเวณใกล้กับโรงแรมปาแลเดอลาเมดีแตราเน เอริก ซียอตี ผู้เห็นเหตุการณ์ระบุว่า มีบุคคลคนหนึ่งกระโดดขึ้นไปบนหน้ารถบรรทุกเพื่อพยายามหยุดและเบี่ยงเบนความสนใจคนขับ โดยขณะนั้นตำรวจได้ล้อมรถบรรทุกไว้แล้ว รถบรรทุกถูกตำรวจยิงกราดด้วยกระสุนและคนขับเสียชีวิต
เจ้าหน้าที่ตำรวจพบซองกระสุน ปืนสั้น ลูกระเบิดเปล่า รวมทั้งปืนอาก้าและเอ็ม 16 ซึ่งเป็นของทำเลียนแบบอยู่ในรถบรรทุกคันนั้น
ไดโจกัง

ไดโจกัง หรือ ดาโจกัง ("Daijō-kan/Dajō-kan"; "สภาบริหารใหญ่") เป็นหน่วยงานสูงสุดในการปกครองญี่ปุ่นก่อนยุคปัจจุบัน ตามระบบกฎหมายริตสึเรียวในยุคนาระและหลังยุคนาระ แล้วสิ้นอำนาจไปช่วงหนึ่ง ก่อนจะรื้อฟื้นขึ้นมาในช่วงสั้น ๆ หลังจากการฟื้นฟูเมจิ ต่อมา ก็ยุบเลิกไปโดยตั้งคณะรัฐมนตรีขึ้นมาแทน
ไดโจกังปรากฏครั้งแรกในประมวลกฎหมายอาซูกะคิโยมิฮาระ ฉบับ ค.ศ. 689 ในฐานะหน่วยงานราชการส่วนกลางซึ่งประกอบด้วยเสนาบดีสามคน คือ ไดโจไดจิง (อัครมหาเสนาบดี), ซาไดจิง (มหาเสนาบดีฝ่ายซ้าย), และอูไดจิง (มหาเสนาบดีฝ่ายขวา) ต่อมา นำไปรวมอยู่ในประมวลกฎหมายไทโฮ ฉบับ ค.ศ. 702
ไดโจกังเป็นหน่วยงานสูงสุดในโครงสร้างราชการญี่ปุ่น ไดโจกังและกรมต่าง ๆ ในสังกัดรับผิดชอบราชการฝ่ายอาณาจักร ส่วนจิงงิกังรับผิดชอบกิจการฝ่ายศาสนจักร โครงสร้างเช่นนี้ค่อย ๆ ลดอำนาจหน้าที่ลงในช่วงคริสต์ศตวรรษที่ 10–11 เนื่องจากตระกูลฟูจิวาระเข้ามาควบคุมการเมืองเรื่อย ๆ ในฐานะผู้สำเร็จราชการแทนจักรพรรดิ จนกลายเป็นธรรมเนียมปรกติที่ผู้สำเร็จราชการจะดำรงตำแหน่งไดโจไดจิง (อัครมหาเสนาบดี) เสียเอง ทั้งยังควบตำแหน่งอื่นด้วยก็ได้ กระทั่งปลายคริสต์ศตวรรษที่ 12 ไดโจกังก็สิ้นอำนาจโดยสิ้นเชิง แต่ก็ไม่ชัดเจนว่า ระบบไดโจกังนั้นถูกยุบเลิกอย่างเป็นทางการไปก่อนยุคเมจิหรือไม่
เอเอฟซีฟุตซอลคลับแชมเปียนชิพ 2016

เอเอฟซีฟุตซอลคลับแชมเปียนชิพ 2016 หรือ การแข่งขันฟุตซอลชิงแชมป์สโมสรเอเชีย 2016 เป็นการแข่งขันสโมสรฟุตซอลอาชีพของทวีปเอเชีย ครั้งที่ 7 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นที่กรุงเทพมหานคร ประเทศไทย ระหว่างวันที่ 15 - 23 กรกฎาคม 2559
ทีมที่ผ่านเข้ารอบ.
ทั้งหมด 12 ทีมจาก 12 ชาติสมาชิกของเอเอฟซี ที่มีส่วนร่วมในการแข่งขัน.
สนามแข่งขัน.
แมตช์แต่ละนัดจะลงเล่นที่ บางกอกอารีนา ใน กรุงเทพมหานคร.
ผู้เล่น.
แต่ละทีมจะมีการส่งผู้เล่น 14 คน, รวมไปถึงอย่างน้อยผู้รักษาประตูสองคน.
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดเป็นเวลาท้องถิ่น, ICT .
ซิดนีย์ ลาเนียร์

ซิดนีย์ คลอปตัน ลาเนียร์ (3 กุมภาพันธ์ ค.ศ. 1842 – 7 กันยายน ค.ศ. 1881) เป็นกวี นักดนตรีและนักวิชาการชาวอเมริกัน เกิดที่เมืองเมคอน รัฐจอร์เจีย เป็นบุตรของรอเบิร์ต แซมป์สัน ลาเนียร์และแมรี เจน แอนเดอร์สัน ซิดนีย์เข้าเรียนที่มหาวิทยาลัยโอเกิลทอร์ป แต่ต่อมาเกิดสงครามกลางเมืองอเมริกา จึงเข้าร่วมกับกองทัพฝ่ายสมาพันธรัฐ (ฝ่ายใต้) สู้รบในรัฐเวอร์จิเนียและเป็นพลขับเรือร่วมกับน้องชาย คลิฟฟอร์ด ลาเนียร์ ต่อมาซิดนีย์ถูกจับตัวและถูกคุมขังที่คุกทหารในรัฐแมรีแลนด์ และติดเชื้อวัณโรคจากที่นั่น
หลังสงคราม ซิดนีย์ทำงานเป็นครู ก่อนจะย้ายไปอยู่ที่เมืองมอนต์กอเมอรี โดยทำงานเป็นเสมียนและนักเล่นออร์แกนในโบสถ์ ในปี ค.ศ. 1867 เขาแต่งงานกับแมรี เดย์ ทั้งคู่มีบุตรด้วยกัน 3 คน ซิดนีย์และครอบครัวย้ายกลับไปที่เมืองเมคอน โดยซิดนีย์ทำงานเป็นทนายความและเริ่มเขียนบทกวี ในช่วงสุดท้ายของชีวิต เขาเรียนและทำงานที่มหาวิทยาลัยจอนส์ฮอปกินส์ โดยเป็นผู้เชี่ยวชาญด้านผลงานของเชกสเปียร์และชอเซอร์ รวมถึงวรรณกรรมอังกฤษ ก่อนจะเสียชีวิตด้วยภาวะแทรกซ้อนจากวัณโรคในปี ค.ศ. 1881
ศิวกรณ์ เตียตระกูล

ศิวกรณ์ เตียตระกูล ชื่อเล่น เฟย เป็นนักฟุตบอล สัญชาติไทย ปัจจุบันได้ลงเล่นให้กับพีที ประจวบในไทยลีก (ยืมตัวจากบีจี ปทุม ยูไนเต็ด) ในตำแหน่งปีกซ้าย
ศิวกรณ์ เกิดเมื่อวันที่ 7 กรกฎาคม พ.ศ. 2537 เป็นคนจังหวัด สระบุรี โดยเริ่มเล่นฟุตบอลกับ โควร์เวอร์ โค้ชชิ่ง ไทยแลนด์ ตั้งแต่อายุ 9 ขวบ ในตำแหน่งกองกลาง
ก่อนจะเข้าเรียนชั้น ป.5 ที่โรงเรียนกรุงเทพคริสเตียนวิทยาลัย ซึ่งเจ้าตัวเล่นฟุตบอลในรุ่นเดียวกับ เจนรบ สำเภาดี และได้ช่วยกันกวาดแชมป์ ทั้งกรมพละรุ่น 12 ปี, 14 ปี ก. รวมถึงยังช่วยทีม "ชงโคสีม่วง" คว้าแชมป์ จตุรมิตรสามัคคี ร่วมกับสวนกุหลาบวิทยาลัยอีกด้วย
จากเด็กน้อยที่มุ่งมั่นจะเป็นนักฟุตบอลอาชีพ เพราะได้แรงบันดาลใจจากการปีนรั้วเข้าไปดูทีมเมืองทอง ยูไนเต็ด ลงเล่นในดิวิชั่น 2 หลังจบ ม.6 ศิวกรณ์ จึงได้เซ็นสัญญาเข้ามาอยู่กับทีมเมืองทอง ยูไนเต็ด ทันทีในปี 2013 และเมื่อเซ็นสัญญากับทีมเมืองทองแล้ว ในปี 2013 เลกแรก ศิวกรณ์ ได้ถูกส่งไปเล่นในดิวิชั่น 2 กับนครนายก เอฟซี ก่อนที่เลกสองจะไปอยู่กับลูกอีสาน
ในปี 2014 ศิวกรณ์ ได้โยกไปเล่นให้ศุลกากร ยูไนเต็ด ด้วยรูปแบบการยืมตัว 1 ฤดูกาลเต็ม จากนั้นได้ถูกพัทยา ยูไนเต็ดยืมตัวไปร่วมทีมในเลกแรกปี 2015 ก่อนที่จะกลับมาช่วยทีมเมืองทอง ยูไนเต็ดในเลกที่สองของฤดูกาล
ในปี 2016 ศิวกรณ์ ย้ายไปอยู่กับบีอีซี เทโรศาสน และสามารถทำผลงานได้อย่างดีเยี่ยม จนมีชื่อติดทีมชาติไทยอีกครั้ง ในรอบ 9 ปีของเจ้าตัว โดยถูกเรียกติดทีมชาติไทยชุดใหญ่ในเกมส์การอุ่นเครื่องกับเกาหลีใต้ และในฤดูกาล 2017 ศิวกรณ์ได้ย้ายไปอยู่ภายใต้ชายคาบ้านหลังใหม่ คือ เชียงราย ยูไนเต็ด
ในปี 2024 ศิวกรณ์ ย้ายไปอยู่กับสโมสรฟุตบอลบีจี ปทุม ยูไนเต็ด
ปลากดกลับหัวพม่า

ปลากดกลับหัวพม่า หรือที่นิยมเรียกสั้น ๆ ว่า ปลากดกลับหัว (ชื่อวิทยาศาสตร์: "Mystus leucophasis") เป็นปลาหนังน้ำจืดชนิดหนึ่ง ในวงศ์ปลากด (Bagaridae) 
เป็นปลากดขนาดเล็กหรือปลาแขยง มีความยาวเต็มที่ประมาณ 30 เซนติเมตร มีลำตัวแบน หลังโค้ง ท้องแบนราบ หลังใหญ่มีแผ่นกระดูกหนา ปากอยู่ด้านใต้ มีหนวด 3 คู่ หนวดคู่ที่ริมฝีปากมีขนาดยาว และหนวดอีก 2 คู่ มีขนาดสั้นอยู่ที่ใต้คาง และหนวดแต่ละเส้นมีแขนงเล็ก ๆ เรียงเป็นแถว ครีบหลัง และครีบอก มีก้านครีบเดี่ยวเป็นหนามแข็ง เมื่อปลาครีบแนบลำตัวมีร่องบนลำตัว ครีบไขมันมีขนาดใหญ่ ครีบท้องเล็กปลายครีบแหลม ครีบก้นมีก้านครีบไม่เกิน 10 ก้าน พบอาศัยในแม่น้ำสายใหญ่ในประเทศพม่า เช่น อิระวดี และสะโตง ตามโขดหินและแหล่งน้ำนิ่ง มีพฤติกรรมที่พิเศษ คือ ว่ายน้ำกลับหัว ด้วยการหงายท้องเหมือนท่าว่ายกรรเชียง ขณะที่ว่ายหุบครีบไว้ที่ในร่องข้างลำตัว เชื่อว่าเหตุที่ว่ายเช่นนี้มาจากการเปลี่ยนแปลงของอวัยวะที่ใช้ในการทรงตัวของกระดูกหู และถุงลม ทำให้มีพฤติกรรมการหาอาหารที่ไม่เหมือนปลาชนิดอื่น เนื่องจากปลากดกลับหัวนั้นชอบหากินบริเวณท่อนไม้หรือตอไม้ที่จมน้ำอยู่ ซึ่งจะทำให้เข้าและออกตามซอกไม้ได้ดีกว่า และอีกข้อสันนิษฐานหนึ่งว่าน่าจะมาจากการที่ว่ายกลับหัวบนผิวน้ำจะสามารถรับออกซิเจนได้ดีขึ้น
นิยมเลี้ยงเป็นปลาสวยงาม
จี๋จ่าวต้าหวาง

จี๋จ่าวต้าหวาง ชื่อวิทยาศาสตร์: "Rheum tanguticum" อยู่ในวงศ์ Polygonaceae เป็นไม้ล้มลุกขนาดเล็กถึงใหญ่ อายุหลายปี รากและเหง้าอ้วนสั้น สีเหลือง ลำต้นอ้วนสั้น กลวง เปลือกต้นเป็นร่องตามยาว ข้อพองออก ดอกช่อ ดอกย่อยมีขนาดเล็ก สีแดงอมม่วง น้อยมากที่จะเป็นสีแดงอ่อน ผลเป็นผลแห้งเมล็ดล่อน เมล็ดรูปไข่สีดำ พบในจีนในมณฑลกานซู ชิงไห่ และทิเบต
เดลตาแอร์ไลน์ เที่ยวบินที่ 1086

เดลตาแอร์ไลน์ เที่ยวบินที่ 1086 เป็นอดีตเที่ยวบินภายในประเทศสหรัฐ ซึ่งเดินทางจากท่าอากาศยานนานาชาติฮาร์ตสฟีลด์–แจ็กสัน แอตแลนตาสู่ท่าอากาศยานลากวาร์เดีย โดยเมื่อวันที่ 5 มีนาคม ค.ศ. 2015 เครื่องบินแมคดอนเนลล์ดักลาส เอ็มดี-88 ที่ทำการบินเกิดเหตุลื่นไถลออกนอกทางวิ่งภายหลังการลงจอดที่ท่าอากาศยานลากวาร์เดียในนครนิวยอร์ก
เครื่องบิน.
เครื่องบินที่เกิดอุบัติเหตุคือเครื่องบินรุ่นแมคดอนเนลล์ดักลาส เอ็มดี-88ทะเบียนN909DL เครื่องบินลำนี้ผลิตเมื่อปี 2530 และเริ่มทำการบินครั้งแรกเมื่อวันที่ 19 มกราคม 2531 และทำการบินกับสายการบินเดลตามาโดยตลอด เครื่องบินถูกสร้างขึ้นที่โรงงานดักลาสในลองบีชรัฐแคลิฟอร์เนีย เครืองบินทำการบินการบินมาแล้ว 71,195.54 ชั่วโมงและบินมาแล้ว 54,865 เที่ยวบินก่อนจะเกิดอุบัติเหตุ การบำรุงรักษาครั้งที่สำคัญของอากาศยานครั้งสุดท้ายคือวันที่ 22 กันยายน 2014 ในแจ็กสันวิลล์ นี้เป็นส่วนหนึ่งของเครื่องบินในโปรแกรมการบำรุงรักษาที่ถูกกำหนดอย่างสม่ำเสมอและรวมถึงการทดสอบของ autobrake ที่ป้องกันการลื่นไถลและระบบอัตโนมัติของสปอยเลอร์ การบริการตรวจสอบเครื่องบินที่ครั้งล่าสุดเมื่อวันที่ 2 มีนาคม 2015 ในแทมปา, ฟลอริด้า 
ใน เดือนมีนาคมปี 2015 MD-88 ทั้ง 117 ลำมีอายุเฉลี่ยของเครื่องบินเหล่านี้คือ 24.2 ปีและเป็นเครื่องบินเก่าแก่ที่สุดในฝูงบินของเดลตา
ก่อนเกิดอุบัเหตุ.
เที่ยวบินที่ 1086 ออกจากท่าอากาศยานนานาชาติฮาร์ทสฟิลด์–แจ็คสัน แอตแลนตาเมื่อเวลา 8.45 นาฬิกาตามเวลาท้องถิ่นและมีกำหนดที่จะลงจอดที่ท่าอากาศยานลากวาร์เดียเวลา 10.48 นาฬิกาตามเวลาท้องถิ่น ที่ท่าอากาศยานลากวาร์เดียในขณะนั้นมีหิมะตกและมีหมอกหนามากในเวลาที่เครื่องบินเดินทางมาถึง กัปตันได้ทำการแจ้งให้ผู้โดยสารทราบว่าปัญหาสภาพอากาศจะทำให้เที่ยวบินมีความล่าช้า 3 นาทีก่อนหน้าที่เที่ยวบินที่ 1086 จะลงจอดได้มีแมคดอนเนลล์ดักลาส เอ็มดี-88อีกหนึ่งลำของสายการบินเดลตาแอร์ไลน์ได้ทำการลงจอดที่รันเวย์ 13 ได้อย่างปลอดภัย นักบินของเที่ยวบินก่อนหน้านี้ยืนยันการควบคุมการจราจรทางอากาศและส่งไปให้นักของเที่ยวบิน 1086 ได้รับทราบ
มหาวิทยาลัยไมนทซ์

มหาวิทยาลัยไมนทซ์  หรือชื่อเต็มว่า มหาวิทยาลัยโยฮันเนสกูเทนแบร์กแห่งไมนทซ์ (Johannes Gutenberg University of Mainz) เป็นมหาวิทยาลัยรัฐในเมืองไมนทซ์ รัฐไรน์ลันท์-ฟัลทซ์ ประเทศเยอรมนี โดยเป็นมหาวิทยาลัยแห่งหนึ่งในเยอรมนีที่มีชื่อเสียงด้านวิทยาศาสตร์และเศรษฐศาสตร์
ประวัติมหาวิทยาลัย.
มหาวิทยาลัยไมนทซ์มีประวัติศาสตร์ย้อนไปตั้งแต่สมัยจักรวรรดิโรมันอันศักดิ์สิทธิ์ โดยก่อตั้งขึ้นเมื่อปี ค.ศ. 1477 โดย ดีเทอร์แห่งไอเซ็นเบิร์ก  อาร์ชบิชอปแห่งไมนทซ์และเจ้านครรัฐผู้คัดเลือกแห่งไมนทซ์ (Archboshop-Elector of Mainz) ตามเจตนารมณ์ของ อดอล์ฟ ที่ 2 แห่งนาซเซา (Adolf II von Nassau) เจ้านครรัฐคนก่อนหน้า โดยในยุคแรกของมหาวิทยาลัยนั้น มีการเปิดการเรียนการสอนในสาขาเทววิทยา การแพทย์ กฎหมายโรมัน และศิลปศาสตร์ ซึ่งถือว่า เป็นมหาวิทยาลัยที่มีสาขาวิชาที่หลากหลายแห่งหนึ่งในยุคสมัยนั้น
การปฏิวัติฝรั่งเศส (ค.ศ. 1789-1799) ส่งผลกระทบต่อมหาวิทยาลัยอย่างมาก โดยส่งผลให้มีการจัดตั้งสาธารณรัฐไมนทซ์ขึ้นในปี ค.ศ. 1792 ซึ่งภายหลังถูกยึดครองโดยปรัสเซีย มหาวิทยาลัยไมนทซ์ได้หยุดการเรียนการสอนลงเนื่องจากภัยสงครามและภาวะความไม่สงบที่เกิดขึ้นอย่างต่อเนื่องในช่วงระยะเวลาดังกล่าว ยกเว้นการเรียนการสอนในสาขาวิชาการแพทย์ที่ยังดำเนินมาจนถึง ค.ศ. 1818 อย่างไรก็ดี หน่วยงานของมหาวิทยาลัยบางหน่วย อาทิ มูลนิธิกองทุนแห่งมหาวิทยาลัยไมนทซ์ โรงเรียนสอนศาสนาคริสต์นิกายคาทอลิก และโรงเรียนสอนวิชาการพยาบาลยังคงเปิดทำการเรื่อยมา ทำหน้าที่รักษาขนบธรรมเนียมของมหาวิทยาลัยที่ยังหลงเหลืออยู่เอาไว้
มหาวิทยาลัยเปิดทำการอีกครั้งในปี ค.ศ. 1946 ภายหลังจากการสิ้นสุดลงของสงครามโลกครั้งที่สองโดยกองกำลังยึดครองของฝรั่งเศส  ซึ่งยึดครองดินแดนบริเวณนั้น โดยได้รับการสถาปนาชื่อใหม่เป็นมหาวิทยาลัยโยฮันเนสกูเทนแบร์กแห่งไมนทซ์ (Johannes Gutenberg University of Mainz) ตามชื่อของโยฮันเนส กูเทนแบร์ก นักประดิษฐ์ชาวเยอรมันที่มีส่วนสำคัญในการพัฒนาเทคโนโลยีการพิพม์ในยุคสมัยฟื้นฟูศิลปวิทยาของยุโรป
ปลาไหลญี่ปุ่น

ปลาไหลญี่ปุ่น (ชื่อวิทยาศาสตร์: "Anguilla japonica"; ; โรมาจิ: "nihon'unagi"; : นิฮงอูนางิ) เป็นปลาไหลชนิดหนึ่งในวงศ์ปลาตูหนา (Anguillidae) พบในญี่ปุ่น, เกาหลี, จีน, ไต้หวัน และเวียดนาม ตลอดจนแถบภาคเหนือของฟิลิปปินส์ เช่นเดียวกับปลาไหลอื่น ๆ ในวงศ์เดียวกัน ปลาไหลญี่ปุ่นใช้ชีวิตอยู่ในน้ำจืดเป็นส่วนใหญ่แต่จะไปวางไข่ในน้ำทะเล พื้นที่วางไข่ของปลาไหลญี่ปุ่นคือบริเวณกระแสน้ำศูนย์สูตรเหนือทางตะวันตกของมหาสมุทรแปซิฟิกไปจนถึงแถบตะวันตกของหมู่เกาะมาเรียนา ในขณะที่ยังเป็นตัวอ่อน พวกมันจะถูกเรียกว่าปลาเมือก พวกมันจะถูกพัดพาโดยกระแสน้ำเส้นศูนย์สูตรเหนือไปทางตะวันตกของแปซิฟิก ต่อจากนั้นก็จะถูกพัดขึ้นทางเหนือไปยังเอเชียตะวันออกโดยกระแสน้ำญี่ปุ่น (คูโรชิโอะ) ซึ่งในเอเชียตะวันออกนี้เอง พวกมันอาศัยอยู่ตามแม่น้ำ, ทะเลสาบ และปากแม่น้ำ
ปลาไหลญี่ปุ่นถือเป็นอาหารที่สำคัญของเอเชียตะวันออก ทำให้เกิดเป็นอุตสาหกรรมประมงบ่อเลี้ยงปลาขึ้นในประเทศส่วนใหญ่ของภูมิภาคนี้ ในญี่ปุ่นจะเรียกปลาชนิดนี้ว่า "อูนางิ" ถือเป็นวัตถุดิบสำคัญในวัฒนธรรมอาหารของญี่ปุ่น ร้านอาหารจำนวนมากนิยมเสิร์ฟโดยการย่าง กลายเป็นอาหารที่เรียกว่า "คาบายากิ" (蒲焼) นอกจากนี้ยังถูกใช้ในศาสตร์การแพทย์ของจีนอีกด้วย อย่างไรก็ตาม แม้จะมีการทำประมงปลาชนิดนี้อย่างมหาศาล แต่จำนวนที่พบในธรรมชาติกลับลดน้อยลงจนเข้าสู่ภาวะเสี่ยงใกล้สูญพันธุ์ ตามการจัดอันดับของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ถึงแม้ว่าปัจจุบันจะสามารถเพาะพันธุ์ปลาชนิดนี้แล้วก็ตาม แต่ทว่าผลผลิตที่ได้ในแต่ละปีเพียงแค่ 3,000–4,000 ตัว เท่านั้น เพราะขาดซึ่งเงินทุนสำหรับพัฒนาโครงสร้างพื้นฐานที่จำเป็นที่จะผลิตให้ได้ปีละหลายหมื่นตัว แต่ทว่า ดร.คัตสึชิ สิคะโมะโตะ แห่งมหาวิทยาลัยนิฮง ได้ค้นพบเมื่อปี ค.ศ. 2009 ว่าปลาไหลญี่ปุ่นจะวางไข่ที่บริเวณร่องน้ำลึกมาเรียนาตะวันตก ใกล้เกาะกวม ทำให้ได้ทราบถึงวิถีชีวิตตลอดจนถึงพฤติกรรม รวมถึงการให้อาหารที่เหมาะสมในแต่ละช่วงวัย ซึ่งจะทำให้ได้ผลผลิตที่มากขึ้นในอนาคต
แคม นิวตัน

แคม นิวตัน (อังกฤษ: Cam Newton, ชื่อเต็ม: Cameron Jerrell Newton) เป็นนักอเมริกันฟุตบอลมืออาชีพ ตำแหน่ง ควอเตอร์แบ็ก ของทีม แคโรไลนา แพนเธอร์ส ในลีกเอ็นเอฟแอล ประเทศสหรัฐอเมริกา เขาเคยเล่นในกับ ออร์เบิร์น ในระดับมหาวิทยาลัย ก่อนที่จะถูกดราฟท์เป็นอันดับแรก เมื่อ พ.ศ. 2554 (2011 NFL Draft) และได้รับตำแหน่ง "ผู้เล่นหน้าใหม่แห่งปี" ในฤดูกาลแรกของเขา
ในการเล่นฤดูกาลแรก นิวตันได้ทำลายสถิติต่าง ๆ มากมาย เช่น เป็นควอเตอร์แบ็กหน้าใหม่คนแรก ที่สามารถข้างบอลได้เกิด 400 หลาในเกมแรก ซึ่งทำได้มากกว่าที่ เพย์ตัน แมนนิง เคยทำไว้ก่อนหน้านี้คือ 120 หลา อีกทั้งเขายังทำลายสถิติที่ยาวนาน 61 ปี ของ ออตโต เกรแฮม โดยเป็นผู้ที่ทำระยะขว้างได้มากที่สุดในเกมแรกของอาชีพ เป็นควอเตอร์แบ็กหน้าใหม่คนแรกที่สามารถทำระยะขว้างได้มากกว่า 4,000 หลา และทำระยะวิ่งได้มากกว่า 700 หลาในหนึ่งฤดูกาล อีกทั้งยังสามารถทำทัชดาวน์ได้ถึง 14 ครั้ง มากกว่าควอเตอร์แบ็กทุกคนในประวัติศาสตร์เอ็นเอฟแอล ทำลายสถิติที่ยาวนาน 35 ปีของ สตีฟ กรอกัน 
ในปี พ.ศ. 2558 นั้น นิวตันกลายเป็นควอเตอร์แบ็กคนแรกของประวัติศาสตร์ ที่ขว้างลูกทำทัชดาวน์ได้ถึง 30 ครั้ง และ วิ่งเข้าทำทัชดาวน์เองอีก 10 
ครั้ง ในฤดูกาลเดียวกัน (ขว้างลูก 35 ครั้ง, วิ่ง 10 ครั้ง) เขายังเป็นควอเตอร์แบ็กคนเดียวที่สามารถขว้างลูกได้ 300 หลา, ขว้างลูกทัชดาวน์ได้ 5 ครั้ง และทำระยะวิ่งได้มากกว่า 100 หลาภายในเกมเดียว ในเกมสุดท้ายของฤดูกาล 2015-2016 นั้น นิวตันก็มีสถิติการวิ่งเข้าทำทัชดาวน์โดยควอเตอร์แบ็กเทียบเท่ากับ สตีฟ ยัง (ในขณะที่ ยัง ใช้เวลาถึง 15 ฤดูกาล นิวตันกลับใช้เพียง 5 ฤดูกาลเท่านั้น)
ศาสนาพุทธแบบเนวาร์

ศาสนาพุทธแบบเนวาร์  เป็นพุทธศาสนานิกายวัชรยานรูปแบบหนึ่งที่ปฏิบัติในหมู่ชาวเนวาร์ ชาติพันธุ์ที่ตั้งถิ่นฐานบริเวณหุบเขากาฐมาณฑุในประเทศเนปาล ซึ่งพัฒนากลมกลืนเป็นส่วนหนึ่งในวิถีของชาวเนวาร มีเอกลักษณ์พิเศษคือไม่มีสังคมสงฆ์ มีการจัดชั้นวรรณะและมีลำดับการสืบสายบิดาตามแบบชาวเนวาร แม้ศาสนาพุทธแบบเนวารจะไม่มีพระสงฆ์แต่จะมีปุโรหิตที่เรียกว่าคุรุชุเป็นสื่อกลางในการประกอบพิธีกรรม บุคคลที่มาจากตระกูลวัชราจารยะหรือพัชราจารยะ  จะประกอบพิธีกรรมทางศาสนาแก่ผู้อื่น และตระกูลศากยะ  จะประกอบพิธีกรรมที่ส่วนใหญ่มักทำภายในครอบครัว โดยศาสนาจะได้รับการอุปถัมภ์จากคนวรรณะอุราย  และคนในวรรณะดังกล่าวยังอุปถัมภ์ศาสนาพุทธแบบทิเบต นิกายเถรวาท หรือแม้แต่นักบวชญี่ปุ่นด้วย
ศาสนาพุทธแบบเนวารเจริญรุ่งเรืองสูงสุดในช่วงศตวรรษที่ 15 อันเป็นช่วงเวลาที่ศาสนาพุทธในกัศมีร์และอินโดนีเซียเสื่อมโทรม แม้ปัจจุบันศาสนาพุทธแบบเนวารจัดเป็นศาสนาดั้งเดิมที่ถือปฏิบัติในหุบเขากาฐมาณฑุ มีศาสนิกชนเนวารคิดเป็นร้อยละ 15.31 จากจำนวนชาวเนวารทั้งหมด แต่ศาสนาพุทธนิกายเถรวาทได้กลับมามีบทบาทในเนปาลอีกครั้งตั้งแต่ปี พ.ศ. 2463 และกลายเป็นศาสนาหลักของชาวเนวารวรรณะที่นับถือศาสนาพุทธ (Buddhamargi) แทน ศาสนาพุทธแบบเนวารจึงลดบทบาทลง
มีศาสนสถานของพุทธแบบเนวารทั่วไปในหุบเขากาฐมาณฑุ และมีวัดพุทธแบบเนวารแห่งหนึ่งในพอร์ตแลนด์ รัฐออริกอน สหรัฐ
วัชราจารย์

วัชราจารย์ (อักษรโรมัน: Vajracharya) เป็นปุโรหิตในคติศาสนาพุทธแบบเนวารซึ่งเป็นรูปแบบหนึ่งของวัชรยาน ถือกำเนิดขึ้นหลังการเสื่อมโทรมของสิกขาบทที่ภิกษุต้องถือพรหมจรรย์ และการก่อกำเนิดขึ้นของนิกายวัชรยาน ชาวเนวารจะเรียกบรรพชิตนี้ว่า คุรุ-ชุ (Guru-ju) หรือ คุ-ภาชุ (Gu-bhāju) ที่ย่อจากมาจากคำว่า คุรุภาชุ (Guru Bhāju) ซึ่งคำว่า "คุรุ" เป็นคำสันสกฤตแปลว่า ครูหรือผู้สั่งสอน ทั้งนี้วัชราจารย์ถือเป็นวรรณะสูงสุดของชาวเนวารที่นับถือศาสนาพุทธ
ก่อนจะเป็นคุรุชุขั้นสูง คนวรรณะวัชราจารย์จะต้องผ่านพิธีกรรมหลายประการ หนุ่มวัชราจารย์จะต้องผ่านพิธีกรรมเบื้องต้นที่เรียกว่า "วัชราภิเษก" (Bajravishekha) ต้องปลงผม บิณฑบาตอย่างน้อยเจ็ดวันในสถานที่ต่าง ๆ ตามอย่างพระสัมมาสัมพุทธเจ้า
ในหนังสือ "กำเนิดใหม่พุทธศาสนา : นิกายเถรวาทในเนปาลช่วงศตวรรษที่ 20" (Rebuilding Buddhism: The Theravada Movement in Twentieth-century Nepal) พบความสัมพันธ์ด้านวินัยสงฆ์ระหว่างชายสกุลวัชราจารย์กับสกุลศากยะ
"ต่างจากวัชราจารย์ ชายศากยะจะไม่เป็นปุโรหิตสำหรับใคร ๆ แต่ผู้ชายวัชราจารย์จะเป็นสมาชิกในอารามศาสนาพุทธแบบเนวารที่เรียกอย่างสมเกียรติว่า 'วิหาร' และถูกเรียกขานว่า 'พหะ' (baha) หรือ 'พหี' (bahi) ตราบเท่าที่ชายศากยะและวัชราจารย์ยังมีบทบาทในอาราม พวกเขาเป็นนักบวช แต่ในทางปฏิบัติแล้วพวกเขาสมรสและเป็นนักบวชแค่บางเวลาเท่านั้น"
ทั้งนี้นักวิชาการพุทธศาสนาสมัยใหม่ในเนปาลเป็นวัชราจารย์
แพนอเมริกันเกมส์ 1991

กีฬาแพนอเมริกันเกมส์ 1991  การแข่งขันนี้จัดขึ้นที่ฮาวานา ประเทศคิวบา ระหว่างวันที่ 2 – 18 สิงหาคม ค.ศ. 1991
มาสคอต.
ตัวมาสคอตก็คือนกแก้วชื่อว่า "โตโกปัง"
ประเทศที่เข้าร่วมแข่งขัน.
<templatestyles src="Div col/styles.css"/>
ตารางสรุปเหรียญรางวัล.
"หากต้องการจัดเรียงตารางนี้ตามประเทศ จำนวนเหรียญรางวัลทั้งหมด หรือคอลัมน์อื่นๆ ให้คลิกที่ไอคอน ถัดจากชื่อคอลัมน์"
แพนอเมริกันเกมส์ 1995

กีฬาแพนอเมริกันเกมส์ 1995  การแข่งขันนี้จัดขึ้นที่มาร์เดลปลาตา ประเทศอาร์เจนตินา ระหว่างวันที่ 12 – 26 มีนาคม ค.ศ. 1995
ตารางสรุปเหรียญรางวัล.
"หากต้องการจัดเรียงตารางนี้ตามประเทศ จำนวนเหรียญรางวัลทั้งหมด หรือคอลัมน์อื่นๆ ให้คลิกที่ไอคอน ถัดจากชื่อคอลัมน์"
<templatestyles src="การอ้างอิง/styles.css"/>^ การนับเหรียญรางวัลสำหรับสหรัฐมีข้อโต้แย้ง
มาสคอต.
ตัวมาสคอตก็คือสิงโตทะเลชื่อว่า "โลบี้"
แพนอเมริกันเกมส์ 1999

กีฬาแพนอเมริกันเกมส์ 1999  การแข่งขันนี้จัดขึ้นที่วินนิเพก รัฐแมนิโทบา ประเทศแคนาดา ระหว่างวันที่ 23 กรกฎาคม – 8 สิงหาคม ค.ศ. 1999
ตารางสรุปเหรียญรางวัล.
"หากต้องการจัดเรียงตารางนี้ตามประเทศ จำนวนเหรียญรางวัลทั้งหมด หรือคอลัมน์อื่นๆ ให้คลิกที่ไอคอน ถัดจากชื่อคอลัมน์"
<templatestyles src="การอ้างอิง/styles.css"/>^ การนับเหรียญสำหรับ สหรัฐ, คิวบา นั้นมีข้อโต้แย้ง
มาสคอต.
ตัวมาสคอตก็คือนกสองตัวชื่อ "ดั๊ก" และ "ลอริต้า"
แพนอเมริกันเกมส์ 2003

กีฬาแพนอเมริกันเกมส์ 2003  การแข่งขันนี้จัดขึ้นที่ซานโตโดมิงโก สาธารณรัฐโดมินิกัน ระหว่างวันที่ 1 – 17 สิงหาคม ค.ศ. 2003
ตารางสรุปเหรียญรางวัล.
"หากต้องการจัดเรียงตารางนี้ตามประเทศ จำนวนเหรียญรางวัลทั้งหมด หรือคอลัมน์อื่นๆ ให้คลิกที่ไอคอน ถัดจากชื่อคอลัมน์"
<templatestyles src="การอ้างอิง/styles.css"/>^ เหรียญรางวัลสำหรับ สหรัฐ, แคนาดา และ เม็กซิโก เป็นที่โต้แย้งกัน
มาสคอต.
ตัวมาสคอตก็คือแมนนาทีชื่อ "ติโต้"
แพนอเมริกันเกมส์ 2007

กีฬาแพนอเมริกันเกมส์ 2007  การแข่งขันนี้จัดขึ้นที่รีโอเดจาเนโร ประเทศบราซิล ระหว่างวันที่ 13 – 29 กรกฎาคม ค.ศ. 2007
ตารางสรุปเหรียญรางวัล.
<onlyinclude></onlyinclude>
มาสคอต.
ตัวมาสคอตก็คือดวงอาทิตย์ชื่อว่า "คาอี้"
สนามกีฬาโอลิมปิกเฟลิกซ์ ซันเชซ

สนามกีฬาโอลิมปิกเฟลิกซ์ ซันเชซ  เป็นสนามฟุตบอลตั้งอยู่ที่กรุงซานโตโดมิงโก สาธารณรัฐโดมินิกัน ในปี ค.ศ. 2003 สนามกีฬาแห่งนี้เป็นสนามกีฬาหลักของแพนอเมริกันเกมส์ 2003
สนามกีฬาแพนอเมริกัน (ฮาวานา)

สนามกีฬาแพนอเมริกัน  เป็นสนามกีฬาอเนกประสงค์ตั้งอยู่ที่กรุงฮาวานา ประเทศคิวบา ปัจจุบันสนามกีฬาแห่งนี้เป็นสนามของฟุตบอลทีมชาติคิวบาด้วย
ในปี ค.ศ. 1991 สนามกีฬาแห่งนี้เป็นสนามกีฬาหลักของแพนอเมริกันเกมส์ 1991
ทองลุน สีสุลิด

ทองลุน สีสุลิด (เกิด 11 พฤศจิกายน พ.ศ. 2488) ดำรงตำแหน่งประธานาธิบดีลาว และ เลขาธิการพรรคประชาชนปฏิวัติลาวคนปัจจุบัน ของประเทศลาว เคยเป็นนายกรัฐมนตรีลาวระหว่างปี พ.ศ. 2559 - พ.ศ. 2564 ก่อนหน้านั้นดำรงตำแแหน่งรองนายกรัฐมนตรีของลาวระหว่างปี พ.ศ. 2544-พ.ศ. 2559 และเคยเป็นรัฐมนตรีว่าการกระทรวงต่างประเทศระหว่างปีพ.ศ. 2549-พ.ศ. 2559 ได้รับศิลปศาสตรดุษฎีบัณฑิตกิตติมศักดิ์ สาขาวิชากิจการระหว่างประเทศ จากมหาวิทยาลัยขอนแก่น เมื่อพ.ศ. 2559 มีตำแหน่งเป็นอันดับที่1ของพรรคประชาชนปฏิวัติลาว ได้รับเลือกเป็นประธานาธิบดีลาวจากกองประชุมครั้งปฐมฤกษ์สภาแห่งชาติลาวชุดที่ 9 เมื่อวันที่ 22 มีนาคม พ.ศ. 2564 และก่อนหน้าในวันที่ 15 มกราคม พ.ศ. 2564 ได้รับเลือกตั้งเป็น เลขาธิการใหญ่คณะบริหารงานศูนย์กลางพรรคประชาชนปฏิวัติลาว
ชีวิตและการรับราชการ.
ทองลุน สีสุลิด เกิดที่แขวงหัวพันในลาว เขาเรียนในแขวงหัวพันระหว่างปี พ.ศ. 2505 - พ.ศ. 2512 ต่อมาเขาได้ไปศึกษาต่อในสหภาพโซเวียต และ เวียดนาม ภายหลังเขากลับมาที่ลาว เขาสามารถพูดภาษา เวียดนาม อังกฤษ และ รัสเซียได้อย่างคล่องแคล่ว ตลอดช่วงเวลาที่เขาได้รับใช้ประเทศ เขาได้เป็นรัฐมนตรีช่วยว่าการกระทรวงการต่างประเทศระหว่างปี พ.ศ. 2530 - พ.ศ. 2535 รัฐมนตรีว่าการกระทรวงแรงงานและสวัสดิการทางสังคมระหว่างปี พ.ศ. 2536 - พ.ศ. 2540 และสมาชิกรัฐสภาระหว่างปี พ.ศ. 2541 - พ.ศ. 2543 เขาเป็นรองนายกรัฐมนตรีและประธานคณะกรรมการวางแผนยุทธศาสตร์ชาติในวันที่ 27 มีนาคม พ.ศ. 2544 นอกจากนี้เขายังได้รับแต่งตั้งเป็นรัฐมนตรีว่าการกระทรวงต่างประเทศ ในวันที่ 8 มิถุนายน พ.ศ. 2549 แทนที่ สมสะหวาด เลงสะวัด
และได้รับเลือกจากกองประชุมพรรคครั้งที่ 10 เมื่อวันที่ 23 มกราคม พ.ศ. 2559 เป็น คณะบริหารงานศูนย์กลางพรรคประชาชนปฏิวัติลาวชุดที่10 ต่อมาในวันที่ 20 เมษายน พ.ศ. 2559 ได้รับเลือกตั้งจากกองประชุมสภาแห่งชาติลาวชุดที่8 ให้ดำรงตำแหน่งนายกรัฐมนตรี
สโมสรวอลเลย์บอลชายปาอี

สโมสรวอลเลย์บอลชายปาอี  เป็นทีมวอลเลย์บอลชาย ซึ่งตั้งอยู่ ณ ไหฺวไป่ มณฑลอานฮุย ทีมนี้เข้าแข่งขันในไชนีสวอลเลย์บอลลีก A และเป็นสมาชิกของกองทัพปลดปล่อยประชาชน
ประวัติ.
สโมสรวอลเลย์บอลชายปาอี ก่อตั้งขึ้นในปี ค.ศ. 1951 สโมสรมีส่วนร่วมในการแข่งขันวอลเลย์บอลไชนีสลีกของประเทศจีน ตั้งแต่ปี ค.ศ. 1996 ได้เข้าร่วมวอลเลย์บอลลีก A แต่ฤดูกาล 1996-97 จบอันดับที่ 7 จึงทำตกชั้นไปเล่นลีก B หลังจากหนึ่งฤดูกาลในลีก B ทีมได้รับการเลื่อนขึ้นไปเล่นลีก A อีกครั้ง ในปี ค.ศ. 1998 
หลังจากจบฤดูกาล 1998-99 ทีมจบอันดับที่ 6 จึงทำให้ทีมไม่ตกชั้น ส่วนในฤดูกาล 1999-00 สโมสรได้อันดับที่ 3 เป็นครั้งแรก และฤดูกาลต่อมาสโมสรสามารถผ่านเข้าสู่รอบชิงชนะเลิศเป็นครั้งแรก โดยพ่ายให้กับสโมสรวอลเลย์บอลเจียงซู จึงทำให้จบอันดับที่ 2
เกียรติประวัติ.
<templatestyles src="Col-begin/styles.css"/>
หมู่เกาะมาเรียนา

หมู่เกาะมาเรียนา  เป็นหมู่เกาะที่เรียงตัวเป็นรูปพระจันทร์เสี้ยว ประกอบไปด้วยเกาะที่เกิดจากภูเขาไฟจำนวน 15 เกาะ ตั้งอยู่ทางตะวันตกเหนือเส้นศูนย์สูตรของมหาสมุทรแปซิฟิก ระหว่างเส้นพาราเซลเหนือที่ 12 และ 21 ในคาบเส้นเมริเดียนที่ 145 องศาตะวันออก 
หมู่เกาะแห่งนี้ถูกตั้งชื่อตามพระนามของพระนางมาเรียนาโดยชาวสเปน ซึ่งเป็นคนกลุ่มแรกที่ได้มาถึงยังหมู่เกาะนี้ในต้นคริสต์ศตวรรษที่ 16 และเข้ายึดครองหมู่เกาะแห่งนี้เป็นอาณานิคมจากชนพื้นเมืองที่เรียกตัวเองว่าชาวจามอร์โร จากการค้นคว้าของนักโบราณคดีพบว่า ชนพื้นเมืองบนหมู่เกาะนี้ได้มาตั้งรกรากตั้งแต่ยุคก่อนประวัติศาสตร์ และอาศัยอยู่อย่างต่อเนื่องเป็นเวลากว่านับพันปี โดยสันนิฐานว่าเกาะแรกที่พวกเขาเข้ามาตั้งรกรากคือเกาะติเนียน หนึ่งในสามเกาะหลักของหมู่เกาะนอร์เทิร์นมาเรียนา ซึ่งจะถือว่าเป็นการตั้งรกรากครั้งแรกของมนุษย์ในภูมิภาคโอเชียเนีย
เดิมหมู่เกาะนี้เป็นอาณานิคมของสเปน ภายใต้กำกับของรัฐบาลข้าหลวงใหญ่สเปนประจำฟิลิปปินส์ จนกระทั่งในปี ค.ศ. 1898 สเปนก็สูญเสียเกาะกวมแก่สหรัฐอเมริกาจากผลของสงครามสเปน–อเมริกาหมู่เกาะนี้เป็นดินแดนภายใต้การปกครองของสหรัฐอเมริกา ซึ่งเข้าปกครองหมู่เกาะนี้มาตั้งแต่สิ้นสุดสงครามโลกครั้งที่สอง และจากการพ่ายแพ้ในสงครามครั้งนั้นทำให้ราชสำนักสเปนอ่อนแอลง และไม่มีกำลังทรัพย์มากพอจะดูแลเกาะน้อยใหญ่ใต้การปกครองกว่า 6,000 เกาะทั่วโลกได้อีก เช่นนั้นแล้วราชสำนักสเปนจึงได้เจรจากับจักรวรรดิเยอรมันในปี 1899 โดยทำสัญญาขายหมู่เกาะนอร์เทิร์นมาเรียนาตลอดจนเกาะอื่นๆของสเปนในมหาสมุทรแปซิฟิกแก่เยอรมนีในราคา 837,500 มาร์กทองเยอรมัน (หรือราว 4,100,000 ดอลลาร์สหรัฐในขณะนั้น) เมื่อการส่งมอบสมบูรณ์เยอรมนีก็จัดตั้งเยอรมันนิวกินีขึ้นมาในฐานะดินแดนในอารักขา และมีประชากรในหมู่เกาะในขณะนั้น 2,646 คน
ภายหลังเยอรมนีและฝ่ายมหาอำนาจกลางพ่ายแพ้ในสงครามโลกครั้งที่หนึ่ง จักรวรรดิญี่ปุ่นซึ่งเป็นสมาชิกไตรภาคีก็เข้ายึดครองหมู่เกาะแห่งนี้ต่อจากเยอรมนี ต่อมาในสงครามโลกครั้งที่สอง ญี่ปุ่นก็เข้าโจมตีฐานทัพสหรัฐบนเกาะกวมในวันเดียวกับการโจมตีเพิร์ลฮาร์เบอร์ต่อมาสหรัฐก็เข้ายึดครองหมู่เกาะนี้คืนได้ในปี 1944 และใช้เป็นฐานทัพอากาศในการทิ้งระเบิดทางอากาศต่อญี่ปุ่น ภายหลังสงครามสิ้นสุดลงก็อยู่ใต้การปกครองของสหรัฐอเมริกาเรื่อยมา
คีย์เวสต์ (รัฐฟลอริดา)

คีย์เวสต์  เป็นนครแห่งหนึ่งในเทศมณฑลมอนโร รัฐฟลอริดา สหรัฐ เมืองมีพื้นที่ครอบคลุมเกาะคีย์เวสต์ ส่วนหนึ่งของสต็อกไอแลนด์ เฉพาะทางทิศเหนือของทางหลวงสหรัฐหมายเลข 1 (ทางหลวงโอเวอร์ซีส) (ตะวันออก), ซิกส์บีพาร์ก หรือ "เดรดเจอส์คีย์" (เหนือ), เฟลมมิงคีย์ (เหนือ), และซันเซตคีย์ หรือ แทงก์ไอแลนด์ (ตะวันตก) ทั้งเฟลมมิงคีย์และซิกส์บีพาร์ก เป็นส่วนหนึ่งของสถานีอากาศยานนาวีคีย์เวสต์ ซึ่งเป็นที่ที่ประชาชนทั่วไปเข้าไม่ได้ นครคีย์เวสต์เป็นเคาน์ตีซีตหรือศูนย์กลางการปกครองของเทศมณฑลมอนโร คีย์เวสต์เป็นเมืองที่อยู่ใต้สุดของสหรัฐภาคพื้นทวีป และยังเป็นปลายทางทิศใต้ของทางหลวงสหรัฐหมายเลข 1, ทางหลวงรัฐหมายเลข A1A, อีสต์โคสต์กรีนเวย์ และทางรถไฟชายฝั่งตะวันออกฟลอริดา ก่อนปี ค.ศ. 1935
แคท เดนนิงส์

แคท เดนนิงส์ (เกิด 13 มิถุนายน ค.ศ. 1986) เป็นนักแสดงชาวอเมริกัน เริ่มบทบาทการแสดงทางช่องเอชบีโอ ในละครซีรีส์เรื่อง "เซ็กซ์แอนด์เดอะซิตี (Sex and the City)" และปรากฏตัวในภาพยนตร์หลายเรื่อง เช่น "40 ปี โอ้ว! ยังจิ้น", "เอฟบีไอ พี่เลี้ยงต่อมหลุด 2", "ชาร์ลี บาร์ทเล็ต ที่ปรึกษาวัยเฮียว เซียวไม่มีใครเกิน", "ค้นฟ้าคว้าดาว", "บันนี่สาว หัวใจซีด", "ดีเฟนดอร์ ซูเปอร์ฮีรั่วกลัวไม่เป็น", "คืนกิ๊ก ขอหัวใจเป็นของเธอ", "ธอร์ เทพเจ้าสายฟ้า" และ "ธอร์ เทพเจ้าสายฟ้าโลกาทมิฬ" ในปี 2011 เดนนิงส์แสดงนำร่วมกับ เบธ เบห์รส์ ในละครซิทคอมทางช่องซีบีเอส เรื่อง "2 Broke Girls"
อรชรอ้อนรัก

อรชรอ้อนรัก  เป็นภาพยนตร์อเมริกันในปี ค.ศ. 1959 กำกับและเขียนบทโดย บิลลี ไวล์เดอร์ นำแสดงโดย มาริลิน มอนโร, โทนี เคอร์ติส และ แจ็ก เลมมอน เป็นเรื่องราวของสองนักดนตรีที่ต้องหาทางหลบหนีจากพวกมาเฟีย ที่พวกเขาบังเอิญไปเห็นเหตุการณ์การสังหารหมู่วันวาเลนไทน์ 
ในปี ค.ศ. 2002 สถาบันภาพยนตร์อเมริกัน จัดอันดับให้ภาพยนตร์เรื่องนี้อยู่อันดับ 1 ของหนังตลกที่ยิ่งใหญ่ที่สุดตลอดกาลในประวัติศาสตร์วงการภาพยนตร์อเมริกัน
เรื่องย่อ.
เมื่อ โจ กับ เจอร์รี สองนักแต่งเพลงตกอับพบเห็นการฆาตกรรมของพวกมาเฟีย พวกเขาจึงหนีไปฟลอริด้าและปลอมตัวเป็นสองสาวประจำวงดนตรีแจ๊ซและเปลี่ยนชื่อเป็น โจเซฟิน กับ เดฟเน่ โดยหนึ่งในคณะนักดนตรีสุดเซ็กซี ชูการ์ ผู้ที่ทำให้ทั้งโจและเจอร์รี หลงเสน่ห์ แต่จะทำยังไงในเมื่อตัวเองยังแต่งเป็นผู้หญิงอยู่
อุทยานแห่งชาติคูชิโระชิตสึเง็ง

อุทยานแห่งชาติคูชิโระชิตสึเง็ง (; โรมาจิ: "Kushiro-Shitsugen Kokuritsu Kōen"; : คูชิโระ-ชิตสึเง็ง โคกูริตสึ โคเอ็ง) เป็นอุทยานแห่งชาติตั้งอยู่ทางตะวันตกของเกาะฮกไกโด ประเทศญี่ปุ่น เป็นพื้นที่ที่มีระบบนิเวศน์ชุ่มน้ำขนาดใหญ่ที่กินพื้นที่ราว 268 ตารางกิโลเมตร ในอุทยานแห่งนี้มีทุ่งต้นกกที่กว้างที่สุดในญี่ปุ่น และยังมีทะเลสาบคุชชาโระซึ่งเป็นต้นกำเนิดของแม่น้ำคูชิโระอยู่อีกด้วย ก่อนที่จะมีการจัดตั้งอุทยานแห่งชาตินี้ขึ้น พื้นที่ชุ่มน้ำแห่งนี้ได้ถูกขึ้นทะเบียนเป็นอนุสรณ์ทางธรรมชาติแห่งชาติในปี พ.ศ. 2510เพื่อสงวนพื้นที่แห่งนี้ไว้
อุทยานแห่งชาตินิกโก

อุทยานแห่งชาตินิกโก (; โรมาจิ: "นิกโก โคะกุริสึ โคเอ็ง") เป็นอุทยานแห่งชาติในภาคคันโตของประเทศญี่ปุ่น ครอบคลุมพื้นที่จังหวัดโทะชิงิ, จังหวัดกุมมะ, จังหวัดโทะกุชิมะ และ จังหวัดนีงะตะ 
การจัดตั้งอุทยานแห่งชาตินิกโกสืบเนื่องมาจากรัฐสภาได้กำหนดให้เมืองนิกโกเป็นพระราชอุทยานหลวงในปี 1911 ภายหลังก็มีการตราพระราชบัญญัติอุทยานแห่งชาติขึ้นในปี 1931 ทำให้ในอีกสามปีต่อมา ก็มีการเลิกพระราชอุทยานหลวงและจัดตั้งเป็นอุทยานแห่งชาตินิกโกขึ้นในปี 1934 ปัจจุบันอุทยานแห่งชาตินี้ถือเป็นหนึ่งในสถานที่ท่องเที่ยวที่งดงามที่สุดของญี่ปุ่น และยังเป็นที่ตั้งของศาสนสถานเก่าแก่อย่างศาลเจ้านิกโกโทโชและวัดรินโน ซึ่งมีสถานะเป็นมรดกโลกโดยยูเนสโก ในบัญชีศาลเจ้าและวัดแห่งนิกโก
คนไม่จำเป็น

"คนไม่จำเป็น" เป็นซิงเกิลลำดับที่ 9 ของวงดนตรีเก็ทสึโนวา ประพันธ์เนื้อร้อง-แต่งทำนองโดย ปณต คุณประเสริฐ และเรียบเรียงโดย ปณต คุณประเสริฐ,คชภัค ผลธนโชติ ออกจำหน่ายในวันที่ 15 มกราคม พ.ศ. 2559 เป็นเพลงที่เกี่ยวกับตอกย้ำความรู้สึกของคนที่ผิดหวังในความรักและต้องเป็นฝ่ายเดินออกมาอย่างคนที่ไม่จำเป็น
ส่วนมิวสิกวิดีโอนี้ ได้ไปถ่ายทำกันที่สนามฝึกม้าแอสเจคลับ กำกับโดย อั๋น – ประพัฒน์ คูศิริวานิชกร เล่าเรื่องมุมมองของความรักที่แสดงออกได้หลายรูปแบบ ครั้งนี้ เนม-ปราการ รับบทแสดงนำ เล่นเป็นคนสองบุคลิกที่เก็บกดและผิดหวังกับความรักจึงพยายามรั้งนางเอก คิทตี้-ชิชา อมาตยกุล ทุกวิถีทางทำดีทุกอย่างแต่สุดท้ายความรักก็บังคับกันไม่ได้ คนไม่จำเป็น
ในปี พ.ศ. 2559 เพลง "คนไม่จำเป็น" ได้ถูกรวมอยู่ในอัลบั้มของ GETSUNOVA - THE FIRST ALBUM
การตอบรับ.
เพลง คนไม่จำเป็น ได้ติดอับดับสูงสุด 6 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 31 มกราคม พ.ศ. 2559 และได้นำไปประกอบละครเรื่อง กรุงเทพ..มหานครซ้อนรัก
โมโมโกะ โคจิ

โมโมโกะ โคจิ (; โรมาจิ: "Kōchi Momoko"; 7 มีนาคม ค.ศ. 1932 – 5 พฤศจิกายน ค.ศ. 1998) เป็นนักแสดงและนางแบบชาวญี่ปุ่น
เธอเป็นที่รู้จักกันจากผลงานในหนังเรื่อง ก็อตซิลล่า ฉบับดั้งเดิม โดยเธอรับบทเป็น เอมิโกะ ยามาเนะ (เธอรับบทอีกครั้งใน ก็อตซิลล่า ถล่ม เดสทรอยย่า ศึกอวสานก็อตซิลล่า ในปี 1995) และใน The Mysterians โดยรับบทเป็น ฮิโรโกะ อิวาโมโตะ
ประวัติส่วนตัว.
ปู่ฝ่ายพ่อของโคจิ คือ มาซาโทชิ โอโคจิ ซึ่งดำรงตำแหน่งเป็นขุนนางในบรรดาศักดิ์ (วิสเคานต์) และเป็นผู้อำนวยการคนที่สามของริเค็น (Riken สถาบันวิจัยวิทยาศาสตร์ญี่ปุ่น); ส่วนบิดาของเธอ ซึ่งเป็นจิตรกร เป็นบุตรชายคนที่สองของมาซาโทชิ
สามีของเธอ คือ ซาดาตากะ ฮิซามัตสึ (Sadataka Hisamatsu) ผู้อำนวยการสร้างรายการโทรทัศน์ ซึ่งเธอมีบุตรสาวร่วมกับเขา โดยเขาสืบเชื้อสายมาจากตระกูลฮิซามัตสึ-มัตสึไดระ ซึ่งเคยปกครองแคว้นอิมาบาริ
เกออร์กี ฟลิโอรอฟ

#เปลี่ยนทาง 
เกออร์กี นีโคลาเยวิช ฟลิโอรอฟ (2 มีนาคม ค.ศ. 1913 – 19 พฤศจิกายน ค.ศ. 1990) เป็นนักฟิสิกส์ชาวรัสเซีย/โซเวียต เกิดที่เมืองรอสตอฟ-นา-โดนู เรียนที่สถาบันสารพัดช่างเลนินกราด (ปัจจุบันคือมหาวิทยาลัยสารพัดช่างเซนต์ปีเตอร์สเบิร์ก) ในปี ค.ศ. 1940 ฟลิโอรอฟและคอนสตันติน เปตร์จัค ค้นพบฟิชชันเกิดเอง ต่อมาในปี ค.ศ. 1942 ฟลิโอรอฟเขียนจดหมายถึงโจเซฟ สตาลินให้จับตามองการทดลองนิวเคลียร์ของสหรัฐอเมริกา สหราชอาณาจักร และเยอรมนี และให้มีการจัดตั้งโครงการระเบิดปรมาณูโซเวียต ฟลิโอรอฟจัดตั้งห้องปฏิบัติการทางนิวเคลียร์ในสถาบันร่วมเพื่อการวิจัยนิวเคลียร์ที่เมืองดุบนาในปี ค.ศ. 1957 และเป็นผู้อำนวยการห้องปฏิบัติการถึงปี ค.ศ. 1989 และเสียชีวิตในปีต่อมา ในปี ค.ศ. 2012 ชื่อของฟลิโอรอฟได้รับการนำไปตั้งเป็นชื่อธาตุฟลีโรเวียม (flerovium)
สโมสรวอลเลย์บอลชายปักกิ่ง

สโมสรวอลเลย์บอลชายปักกิ่ง  เป็นทีมวอลเลย์บอลชาย ซึ่งตั้งอยู่ ณ ปักกิ่ง ทีมนี้เข้าแข่งขันในวอลเลย์บอลไชนีสลีก A
ประวัติ.
สโมสรวอลเลย์บอลชายปักกิ่ง ก่อตั้งขึ้นในปี ค.ศ. 1956 สโมสรมีส่วนร่วมในการแข่งขันวอลเลย์บอลไชนีสลีกของประเทศจีน ตั้งแต่ปี ค.ศ. 1996 หลังจากได้แชมป์ลีก B ในปี ค.ศ. 2011 สโมสรได้รับการเลื่อนขึ้นไปเล่นลีก A อีกครั้ง ในรอบชิงชนะเลิศฤดูกาล 2011-12 สโมสรปักกิ่งพ่ายให้กับสโมสรวอลเลย์บอลเหลียวหนิง
ในฤดูกาล 2012-13 ได้มีการจ้างผู้เล่นต่างชาติเป็นครั้งแรกโดยได้เซ็นสัญญากับสตีฟ บรินก์แมน เฟร็ด วินเทอร์ และซัลบาโด อีดัลโก ในรอบชิงชนะเลิศสโมสรปักกิ่งสามารถคว้าแชมป์ได้เป็นครั้งแรกในประวัติศาสตร์ ในฤดูกาลถัดไป วินเทอร์ ยังเล่นให้กับสโมสร และได้เซ็นสัญญาเพิ่มอีก 1 คน คือเวาต์ วูอีมันส์ และสามารถคว้าแชมป์เป็นสมัยที่ 2 โดยชนะสโมสรวอลเลย์บอลเซี่ยงไฮ้ในรอบชิงชนะเลิศ
เกียรติประวัติ.
<templatestyles src="Col-begin/styles.css"/>
กระแสน้ำศูนย์สูตรเหนือ

กระแสน้ำศูนย์สูตรเหนือ  เป็นกระแสน้ำสำคัญบริเวณเส้นศูนย์สูตรในมหาสมุทรแปซิฟิกและมหาสมุทรแอตแลนติกซึ่งไหลจากตะวันออกไปยังตะวันตกระหว่างประมาณ10 เหนือ กับ 20 เหนือ ในแปซิฟิกและแอตแลนติกกระแสน้ำมีทิศทางการไหลตามเข็มครึ่งล่างของนาฬิกา แต่ในมหาสมุทรอินเดียมีทิศทางการไหลทวนเข็มครึ่งบนของนาฬิกา
โรคเหน็บชา

โรคเหน็บชา  หมายถึงกลุ่มอาการที่เกิดจากการขาดวิตามินบี1 (ไทอามีน) จากอาหารเป็นหลัก โรคเหน็บชาปกติแบ่งเป็นสามอย่างสัมพันธ์กับระบบร่างกายที่เกี่ยวข้องเป็นหลัก (ระบบประสาทนอกส่วนกลางหรือระบบหัวใจหลอดเลือด) หรืออายุของบุคคล (ทารก) โรคเหน็บชาเป็นภาวะที่เกี่ยวข้องกับการขาดไทอามีนชนิดหนึ่งจากหลายชนิดที่อาจเกิดร่วมกัน ได้แก่ โรคสมองเวร์นิคา (กระทบระบบประสาทส่วนกลางเป็นหลัก) กลุ่มอาการคอร์ซาคอฟฟ์ (ภาวะเสียความจำโดยมีอาการแสดงทางจิตเวชอื่น) และกลุ่มอาการเวร์นิคา-คอร์ซาคอฟฟ์ (มีทั้งอาการทางประสาทและจิตเวช)
ในอดีต พบโรคเหน็บชาทั่วไปในภูมิภาคที่รับประทานข้าวขาวขัดสีเป็นหลัก ข้าวชนิดนี้มีการนำเปลือก (husk) ออกเพื่อยืดอายุการเก็บรักษา แต่ยังมีผลข้างเคียงที่ไม่ได้ตั้งใจคือ เอาแหล่งไทอามีนหลักไปด้วย
ชา (แก้ความกำกวม)

ชา อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การเลือกตั้งผู้สมัครรอบแรก

การเลือกตั้งผู้สมัครรอบแรก  เป็นการเลือกตั้งซึ่งจำกัดวงผู้สมัครก่อนการเลือกตั้งชิงตำแหน่ง การเลือกตั้งผู้สมัครรอบแรกเป็นวิธีหนึ่งที่พรรคการเมืองหรือพันธมิตรทางการเมืองเสนอชื่อผู้สมัครสำหรับการเลือกตั้งทั่วไปหรือการเลือกตั้งซ่อมในภายหน้า
การเลือกตั้งผู้สมัครรอบแรกมีทั่วไปในสหรัฐ ซึ่งจุดกำเนิดของการเลือกตั้งนี้ย้อนไปถึงขบวนการก้าวหน้า (progressive) เพื่อยึดอำนาจการเสนอชื่อผู้สมัครจากหัวหน้าพรรคมาให้ประชาชน
วิธีการเลือกผู้สมัครอื่น เช่น การประชุมลับของพรรคการเมือง การประชุมใหญ่ของพรรคการเมือง (convention) และการประชุมเสนอชื่อ ในอดีต พรรคการเมืองแคนาดาเลือกผู้สมัครผ่านการประชุมใหญ่ของพรรคการเมืองเพื่อเสนอชื่อที่จัดโดยสมาคมเขตเลือกตั้ง (riding association) หัวหน้าพรรคการเมืองแคนาดาได้รับเลือกตั้งในการประชุมใหญ่ผู้นำ แม้บางพรรคเลิกการปฏิบัตินี้โดยหันไปใช้ระบบหนึ่งสมาชิก หนึ่งคะแนนเสียงแทน
สีผสมอาหาร

สีผสมอาหาร  เป็นสีย้อม สารสีหรือสารใด ๆ ที่ให้สีเมื่อเพิ่มในอาหารหรือเครื่องดื่ม มีหลายรูปแบบทั้งของเหลว ผง เจลและสีป้าย สีผสมอาหารใช้ทั้งในการผลิตอาหารเชิงพาณิชย์และในการประกอบอาหารในบ้าน เนื่องจากความปลอดภัยและหาได้ทั่วไป สีผสมอาหารยังใช้ประโยชน์นอกเหนือจากอาหารได้หลายอย่าง รวมถึงเครื่องสำอาง ยา โครงการงานทำมือและอุปกรณ์การแพทย์
ประเภทของสีผสมอาหาร.
สีผสมอาหารแบ่งเป็น 2 ประเภท
พระสรรเพลงสรวง (บัว กมลวาทิน)

พระสรรเพลงสรวง (บัว กมลวาทิน) เกิดที่ตำบลผักไห่ แขวงเมืองกรุงเก่า จังหวัดพระนครศรีอยุธยา เมื่อเดือนธันวาคม พ.ศ. 2430 เป็นบุตรของนายจัน และนางพัน บัวเข้ามาเรียนในกรุงเทพฯ จนสอบได้ชั้นสี่ประโยคที่วัดชนะสงครามเมื่ออายุได้ 16 ปี แล้วจึงถวายตัวเป็นมหาดเล็กในพระบาทสมเด็จพระมงกุฎเกล้าเจ้าอยู่หัว รัชกาลที่ 6 เมื่อครั้งยังทรงดำรงพระยศเป็นสมเด็จพระบรมโอรสาธิราชฯ เมื่อทรงขึ้นครองราชย์แล้ว โปรดเกล้าฯ พระราชทานบรรดาศักดิ์ให้มหาดเล็กบัวเป็นขุนสรรเพลงสรวง ถือศักดินา 300 เมื่อวันที่ 25 กรกฎาคม พ.ศ. 2457 จากนั้นจึงได้เลื่อนบรรดาศักดิ์เป็น หลวงสรรเพลงสรวง ถือศักดินา 400 เมื่อวันที่ 19 ตุลาคม พ.ศ. 2460 และได้เลื่อนขึ้นเป็นพระสรรเพลงสรวง ถือศักดินา 600 เมื่อวันที่ 1 มกราคม พ.ศ. 2467 และได้รับราชการต่อมาจนถึงแก่กรรมในสมัยรัชกาลที่ 7
พระสรรเพลงสรวง เรียนดนตรีตั้งแต่เด็กจนสามารถร่วมวงกับผู้ใหญ่ได้ เมื่อมาเรียนต่อที่กรุงเทพฯ ได้เรียนด้านดนตรีต่อจากพระยาประสานดุริยศัพท์ มีความสามารถในการเป่าปี่และสีซออู้ ได้ร่วมงานอัดแผ่นเสียงกับพระยาประสานดุริยศัพท์และเดี่ยวปี่เพลงลาวแพน ไว้กับบริษัทแผ่นเสียง His Master Voice และได้ควบคุมวงดนตรีของพระสุจริตสุดา พระสนมเอกในรัชกาลที่ 6 ส่วนในรัชกาลที่ 7 ท่านยังเป็นคนปี่ของวงปี่พาทย์หลวง ต่อมาป่วยด้วยโรคริดสีดวงทวารแล้วมีโรคบาดทะยักแทรก ถึงแก่กรรมเมื่อ 1 ตุลาคม พ.ศ. 2469 รวมอายุได้ 39 ปี
ชีวิตส่วนตัว.
พระสรรเพลงสรวง สมรสครั้งแรกกับ นางสาวทับทิม เมื่อ พ.ศ. 2449 มีบุตร 5 คน ชาย 3 คน ชื่อ
และหญิง 2 คน ชื่อ
และได้หย่าขาดจากคุณทับทิม เมื่อ พ.ศ. 2464 มาแต่งงานกับ หม่อมหลวงชลินทร์ ทินกร มีบุตรชาย 3 คน ชื่อ
พระสรรเพลงสรวง ได้รับพระราชทานนามสกุล "กมลวาทิน" เพราะมีชื่อเดิมว่า "บัว" ตามประกาศ ลงวันที่ 18 กันยายน พ.ศ. 2456
ชแลชิน

ชแลชิน  เป็นเมืองทางตอนกลางของประเทศโปแลนด์ อยู่ในเขตจังหวัดวีแยลกอปอลสกา มีเนื้อที่ 7.18 ตารางกิโลเมตร ในปี ค.ศ. 2006 มีประชากร 3,102 คน การแบ่งแยกโปแลนด์ครั้งที่ 2 เมืองได้ถูกรวมเข้ากับราชอาณาจักรปรัสเซีย ในช่วง ค.ศ. 1793
อุสต์ชือกีดอลแน

อุสต์ชือกีดอลแน  เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดปอตการ์ปาแช มีพรมแดนใกล้กับประเทศยูเครน ก่อตั้งขึ้นในศตวรรษที่ 16 มีเนื้อที่ 16.79 ตารางกิโลเมตร และในปี ค.ศ. 2006 มีประชากร 9,478 คน
หมอข้ามศตวรรษ

หมอข้ามศตวรรษ  เป็นละครโทรทัศน์แนวประวัติศาสตร์ของเกาหลีใต้ปี ค.ศ. 2012 นำแสดงโดยซง ซึง-ฮ็อนในบทบาทของ ดร. จิน ศัลยแพทย์ระบบประสาทในศตวรรษที่ 21 ที่เดินทางย้อนเวลากลับไปในช่วงปลายราชวงศ์โชซ็อน ร่วมด้วย พัก มิน-ย็อง, อี บ็อม-ซู, คิม แจจุงจากเจวายเจ และอี โซ-ย็อน ออกอากาศทางช่องเอ็มบีซี ตั้งแต่วันที่ 26 พฤษภาคม ถึง 12 สิงหาคม ค.ศ. 2012 ในวันเสาร์และวันอาทิตย์ เวลา 21:50 น. (เวลามาตรฐานเกาหลี) จำนวน 22 ตอน
จากการ์ตูนญี่ปุ่นเรื่อง "จิน หมอทะลุศตวรรษ" ที่เขียนโดยมาโตกะ มูรากามิ เป็นครั้งที่ 3 ของมังงะเรื่องนี้ที่ถูกดัดแปลงเป็นละครโทรทัศน์ต่อจากละครโทรทัศน์ญี่ปุ่นเรื่องหมอทะลุมิติ นำแสดงโดยทากาโอะ โอซาวะ ซึ่งออกอากาศทางช่องทีบีเอส ในปี ค.ศ. 2009 และภาคต่อในปี ค.ศ. 2011 ช่วงเวลาในซีรีส์ได้เปลี่ยนจากยุคเอโดะในซีรีส์ต้นฉบับเป็นราชวงศ์โชซ็อนในรัชสมัยของพระเจ้าช็อลจง และซากาโมโตะ เรียวมะบุคคลสำคัญทางประวัติศาสตร์ของญี่ปุ่น ถูกแทนที่ด้วยอี ฮา-อึง บุคคลสำคัญทางการเมืองของโชซ็อน
ห้องปฏิบัติการ

ห้องปฏิบัติการ  เรียกสั้น ๆ ว่า ห้องแล็บ  คือสถานที่ซึ่งอยู่ในสภาวะที่ถูกควบคุม และเป็นที่สำหรับการวิจัย การทดลอง และการวัดทางวิทยาศาสตร์หรือทางเทคนิค  
ห้องปฏิบัติการซึ่งใช้สำหรับการวิจัยทางวิทยาศาสตร์มีหลายแบบ ด้วยความที่แต่ละภาควิชาของวิทยาศาสตร์และวิศวกรรมศาสตร์มีความต้องการเฉพาะที่ต่างกัน ห้องปฏิบัติการทางฟิสิกส์อาจมีเครื่องเร่งอนุภาคหรือห้องสุญญากาศ ส่วนห้องปฏิบัติการทางวิศวกรรมโลหการอาจมีเครื่องมือในการหล่อหรือการกลั่น (refine) เหล็กเพื่อทดสอบความแข็งแรงของเหล็ก นักเคมีหรือนักชีววิทยาอาจใช้ห้องปฏิบัติการแบบเปียก (wet laboratory) ส่วนห้องปฏิบัติการของนักจิตวิทยาอาจเป็นห้องซึ่งมีกระจกด้านเดียวติดอยู่รวมไปถึงมีกล้องซ่อนไว้เพื่อเฝ้าดูพฤติกรรม บางห้องปฏิบัติการ เช่น ห้องที่นักวิทยาศาสตร์คอมพิวเตอร์ใช้ อาจมีคอมพิวเตอร์ (บางครั้งอาจเป็นซูเปอร์คอมพิวเตอร์) เพื่อใช้สำหรับบหรือข้อมูลซึ่งมาจากที่อื่น นักวิทยาศาสตร์ในภาควิชาอื่นอาจใช้ห้องปฏิบัติการแบบอื่น วิศวกรใช้ห้องปฏิบัติการในการออกแบบ สร้าง หรือทดสอบเครืองมือทางเทคโนโลยีต่าง ๆ
ห้องปฎิบัตรการทางวิยาศาสตร์นั้นพบได้ในโรงเรียน มหาวิทยาลัย อุตสาหกรรม สถานที่ทางราชการหรือทหาร รวมไปถึงเรือและยานอวกาศ
ความเป็นมา.
การปรากฏครั้งแรก ๆ ของ "ห้องปฏิบัติการ" ซึ่งถูกบันทึกในภาษาอังกฤษนั้นเกี่ยวข้องกับการเล่นแร่แปรธาตุ และการเตรียมยา
เทคนิค.
เทคนิคในห้องปฏิบัติการคือขั้นตอนทั้งหมดซึ่งถูกใช้ในวิทยาศาสตร์ธรรมชาติ เช่น เคมี ชีววิทยา ฟิสิกส์ เพื่อทำการทดลอง โดยเทคนิคทั้งหมดนั้นทำตามระเบียบวิธีทางวิทยาศาสตร์ โดยมีบางส่วนซึ่งใช้เครืองมือที่มีความซับซ้อนตั้งแต่ ไปจนถึงเครื่องมือไฟฟ้า
เครื่องมือ.
เครื่องมือในห้องปฏิบัติการหมายถึงอุปกรณ์และเครื่องมือต่าง ๆ ที่นักวิทยาศาสตร์ใช้ขณะทำงานในห้องปฏิบัติการ  
เครื่องมือแบบดั้งเดิม ได้แก่ อุปกรณ์ เช่น ตะเกียงบุนเซน และกล้องจุลทรรศน์ รวมไปถึงเครื่องมือเฉพาะ เช่น  และ แคลอรีมิเตอร์
ห้องปฏิบัติการเคมี
ห้องปฏิบัติการอณูชีววิทยาและชีววิทยา
โดยปกติเครื่องมือในห้องปฏิบัติการจะถูกใช้สำหรับทำการทดลอง ไม่ก็ทำการวัดเพื่อเก็บข้อมูล เครื่องมือที่ใหญ่และละเอียดกว่าถูกเรียกว่า ทั้งเครื่องมือในห้องปฏิบัติการและเครื่องมือวิทยาศาสตร์นั้นถูกออกแบบและเผยแพร่ผ่านหลักการมากขึ้น
ความปลอดภัย.
สภาพภายในห้องปฏิบัติการบางแห่งนั้นไม่ได้อันตรายไปกว่าห้องอื่น ๆ ทว่าในห้องแล็บบางที่นั้นอาจมีอันตรายอยู่ โดยอันตรายในห้องปฏิบัติการนั้นมีหลายแบบข้ึนอยู่กับสิ่งที่ถูกศึกษาในห้องแล็บ เหล่านั้นอาจรวมไปถึงพิษ    หรือวัสดุการสลายให้กัมมันตรังสี   อุณหภูมิสูงหรือต่ำมาก เลเซอร์ สนามแม่เหล็กแรงสูง หรือ  ในห้องปฏิบัติการซึ่งอาจมีอันตราย การระมัดระวังเป็นสิ่งสำคัญ กฎในห้องปฏิบัติการนั้นถูกกำหนดขึ้นเพื่อลดความเสี่ยง และอุปกรณ์ป้องกันส่วนบุคคลถูกใช้เพื่อปกป้องผู้ใช้ห้องปฏิบัติการจากการบาดเจ็บหรือเพื่อช่วยขณะเกิดเหตุการณ์ฉุกเฉิน 
สำนักงานบริหารงานความปลอดภัยและอาชีวอนามัย (OSHA) ในสหรัฐอเมริกาซึ่งเห็นถึงลักษณะพิเศษของการทำงานในห้องปฏิบัติการ ได้สร้างมาตรฐานสำหรับความเสี่ยงต่อสารเคมีอันตรายในห้องปฏิบัติการ โดยปกติแล้วมาตรฐานนี้ถูกเรียกว่า "มาตราฐานห้องปฏิบัติการ" ภายใต้มาตราฐานนี้ ห้องปฏิบัติการต้องสร้าง แผนสุขอนามัยสารเคมี (CHP) ซึ่งจัดการกับอันตรายเฉพาะจุดและวิธีควบคุมอันตรายเหล่านั้น
สนามกีฬาโอลิมปิกปัสกวล เกร์เรโร

สนามกีฬาโอลิมปิกปัสกวล เกร์เรโร  เป็นสนามกีฬาตั้งอยู่ที่เมืองกาลี ประเทศโคลอมเบีย
ในปี ค.ศ. 2013 สนามกีฬาแห่งนี้เป็นสนามกีฬาหลักของเวิลด์เกมส์ 2013
แพนอเมริกันเกมส์ 2019

กีฬาแพนอเมริกันเกมส์ 2019  การแข่งขันนี้จัดขึ้นที่ลิมา ประเทศเปรู ระหว่างวันที่ 26 กรกฎาคม – 11 สิงหาคม ค.ศ. 2019
ตารางสรุปเหรียญรางวัล.
<onlyinclude></onlyinclude>
สนามกีฬาแห่งชาติเปรู

สนามกีฬาแห่งชาติเปรู  หรือ สนามกีฬาแห่งชาติลิมา  เป็นสนามกีฬาอเนกประสงค์ตั้งอยู่ที่กรุงลิมา ประเทศเปรู
ในปี ค.ศ. 2019 สนามกีฬาแห่งนี้เป็นสนามกีฬาหลักของแพนอเมริกันเกมส์ 2019
การระบาดของไวรัสซิกา

ต้นปี 2559 กำลังมีการระบาดครั้งกว้างขวางที่สุดของไวรัสซิกาในประวัติศาสตร์ในทวีปอเมริกา การระบาดเริ่มในเดือนเมษายน 2558 ในประเทศบราซิล แล้วลามไปประเทศอื่นในอเมริกาใต้ อเมริกากลาง และแคริบเบียน
ในเดือนมกราคม 2559 องค์การอนามัยโลก (WHO) กล่าวว่า ไวรัสน่าจะลามไปทั่วทวีปอเมริกาส่วนใหญ่เมื่อสิ้นปี ต่อมา ในเดือนกุมภาพันธ์ 2559 องค์การอนามัยโลกแถลงว่า การระบาดของไวรัสเป็นภาวะฉุกเฉินทางสาธารณสุขที่เป็นปัญหาระหว่างประเทศ (public health emergency of international concern) ส่วนใหญ่ไวรัสแพร่โดยยุง "Aedes aegypti" (ยุงลายบ้าน) ที่พบทั่วไปตลอดเขตร้อนและทวีปอเมริกากึ่งเขตร้อน แต่ยังแพร่โดย "Aedes albopictus" (ยุงลายสวน) ที่ปัจจุบันมีอาศัยอยู่ถึงพื้นที่เกรตเลกส์ของสหรัฐ
การติดเชื้อไวรัสซิกาส่วนใหญ่ไม่มีอาการ ทำให้ประมาณจำนวนการติดเชื้อไวรัสซิกาได้ยาก ผู้ป่วยประมาณหนึ่งในห้าจะมีการเจ็บป่วยเล็กน้อยเรียก ไข้ซิกา ซึ่งทำให้เกิดอาการอย่างไข้และผื่น ทว่า การติดเชื้อไวรัสซิกาในหญิงตั้งครรภ์มีความเชื่อมโยงที่สงสัยกับภาวะหัวเล็กเกินในทารกแรกเกิดจากการส่งผ่านมารดาสู่เด็ก และในผู้ป่วยน้อยราย ทำให้เกิดกลุ่มอาการกิลแลง-บาร์เร หลายประเทศออกคำเตือนท่องเที่ยว
แบนจิน

แบนจิน  เป็นเมืองทางตอนใต้ของประเทศโปแลนด์ ห่างจากเมืองกาตอวิตแซ 10 กิโลเมตร อยู่ในเขตจังหวัดชล็อนสก์ มีเนื้อที่ 37.2 ตารางกิโลเมตร ในปี ค.ศ. 2010 ประชากร 58,584 คน
แบบจำลองคือเบลอร์-รอสส์

แบบจำลองคือเบลอร์-รอสส์  เป็นชุดขั้นทางอารมณ์ที่ผู้เผชิญการเสียชีวิตของบุคคลสนิทประสบ แบ่งเป็นห้าขั้น คือ ปฏิเสธ โกรธ ต่อรอง ซึมเศร้าและยอมรับ
จิตแพทย์ชาวสวิส เอลิซาเบธ คือเบลอร์-รอสส์ (Elisabeth Kübler-Ross) เริ่มแบบจำลองนี้ในหนังสือ "ว่าด้วยความตายและการตาย" ("On Death and Dying") ของเธอในปี 2512 ซึ่งได้รับบันดาลใจจากงานของเธอกับผู้ป่วยระยะสุดท้าย โดยมีแรงจูงใจจากการขาดหลักสูตรในโรงเรียนแพทย์เรื่องความตายและการตาย คือเบลอร์-รอสส์จึงพิจารณาความตายและผู้ที่เผชิญความตายที่โรงเรียนแพทย์มหาวิทยาลัยชิคาโก โครงการของคือเบลอร์-รอสส์พัฒนาเป็นชุดสัมมนาซึ่งร่วมกับการสัมภาษณ์ผู้ป่วยและการวิจัยก่อน ๆ กลายเป็นรากฐานของหนังสือเธอ นับแต่การจัดพิมพ์ "ว่าด้วยความตายและการตาย" แบบจำลองคือเบลอร์-รอสส์ได้กลายเป็นที่ยอมรับของสาธารณชน
คือเบลอร์-รอสส์บันทึกในภายหลังว่าขั้นต่าง ๆ นั้นไม่ใช่ความก้าวหน้าเป็นเส้นตรงและพยากรณ์ได้ และเธอเสียใจที่เขียนแบบจำลองนี้โดยทำให้เข้าใจผิด ทว่า มีห้าประสบการณ์ร่วมที่เกิดกับผู้สูญเสียที่เกิดในลำดับใดก็ได้ ถ้ามี
การวิจารณ์.
ในหนังสือของจอร์จ โบนันโน (George Bonanno) "อีกข้างหนึ่งของความเศร้า: สิ่งที่วิทยาศาสตร์การพรากใหม่บอกเราเกี่ยวกับชีวิตหลังการสูญเสีย" ("The Other Side of Sadness: What the New Science of Bereavement Tells Us About Life After a Loss") เขาสรุปการวิจัยการทบทวนระดับเดียวกันที่อิงหลายพันเรื่องเป็นเวลากว่าสองทศวรรษและสรุปว่า การหายเองตามธรรมชาติเป็นองค์ประกอบสำคัญของความโศกเศร้า ตรรกะคือ หากไม่มีความโศกเศร้า ก็ไม่มีขั้นของความโศกเศร้าให้ผ่าน งานของโบนันโนยังแสดงว่าการขาดความโศกเศร้าหรืออาการบาดเจ็บเป็นผลลัพธ์ที่ดี
ฟลอริดาซิตี

ฟลอริดาซิตี  เป็นเมืองในไมแอมี-เดดเคาน์ตี รัฐฟลอริดา สหรัฐอเมริกา แลเป็นเทศบาลที่ตั้งอยู่ใต้ที่สุดในเขตเมืองไมแอมี ฟลอริดาซิตีเป็นชานเมืองของเมืองไมแอมี และเป็นพื้นที่เกษตรที่สำคัญ
ที่ตั้งและอาณาเขต.
ฟลอริดาซิตีตั้งอยู่ที่ เมืองฟลอริดาซิตีมีพื้นที่ทั้งหมด 8.3 ตารางกิโลเมตร (3.2 ตารางไมล์)